Diari Oficial de la Generalitat Valenciana


Sumari del DOGV 3380, del 25-11-1998 (1998/9916)

Informació pública del Programa d'Actuació Integrada del Sector Muntanyar de Xàbia i avantprojecte d'urbanització.
------------------------------------------------------------------------------------------------------------------

### Dades del document

Número de DOGV
:   3380

Data del DOGV
:   25-11-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/9916


Organisme emissor
:   Pavasal Empresa Constructora, SA

Tipus de document
:   Anunci

Informació pública del Programa d'Actuació Integrada del Sector Muntanyar de Xàbia i avantprojecte d'urbanització. [1998/M9916]
  
La mercantil Pavasal Empresa Constructora SA ha formulat un instrument del planejament del Sector Muntanyar I, de la població de Xàbia, a l'empara del que es disposa en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, del 24.11.94), i que inclou:
  
- Programa d'actuació integrada
  
- Avantprojecte d'urbanització
  
En aplicació del que s'estableix en l'article 48 de la dita llei es fa constar:
  
- Que el seu objecte el constitueix la programació d'un sector classificat pel Pla General d'Ordenació Urbana com a sòl urbanitzable en execució del pla d'ús residencial denominat Sector Muntanyar I, situat a la part sud-est del nucli urbà de la població i que presenta els següents límits:
  
- Al nord: llit del riu Gorgos.
  
- Al sud: canal de la Fontana.
  
- A l'est: sol urbà Muntanyar I, totalment consolidat.
  
- A l'oest: carretera de Xàbia al cap de la Nau.
  
- Que amb relació a les seues característiques essencials l'àmbit d'aquesta actuació, inclou la totalitat de l'àrea desenvolupada pel Pla Parcial aprovat Muntanyar I, ampliada amb la totalitat de la secció del carrer de Gènova i dels vials transversals que en travessar el sòl urbà consolidat garanteixen la connexió del carrer esmentat amb la carretera del Muntanyar.
  
- Recorre l'àmbit longitudinalment un nou vial de 50 m. de secció, que junt amb la carretera de Xàbia al cap de la Nau garanteix l'adequada canalització del trànsit paral·lel a la costa.
  
Resten inclosos en la delimitació del sector 22 illes edificables que representen 16 polígons, tots ells residencials, excepció feta d'ús industrial i dels que constitueixen la reserva de dotacions públiques i espais lliures fixats per la legislació urbanística. Aquests 16 polígons constitueixen d'acord amb la vigent LRAU una única unitat d'execució, objecte del programa d'actuació integrada.
  
- La notaria on estan protocol·litzats els documents, és la del senyor Antoni Jiménez Clar, situada a Xàbia (Alacant), carrer de Roc Chabas, número 1, primer (03073).
  
- Que l'exemplar dipositat davant l'Ajuntament va ser presentat en data 21 d'octubre de 1998.
  
En aplicació d'allò establit en l'article 48.1.C. en relació a l'article 48.3 ambdós de l'esmentada llei, procedeix sotmetre l'esmentat programa amb la documentació annexa a informació pública durant un termini de 20 dies hàbils comptats a partir del dia següent a la publicació d'aquest anunci en el Diari Oficial de la Generalitat Valenciana.
  
Durant aquest termini qualsevol persona podrà comparèixer en la referida notaria en dia hàbil i entre les 10.00 i les 14.00 hores per tal d'obtenir informació de l'acta de protocol·lització dels esmentats documents o sol·licitar que se li exhibisca aquesta.
  
Així mateix, es fa constar la possibilitat de consultar en l'Ajuntament de Xàbia les actuacions derivades de la documentació dipositada en aquest i de presentar davant seu, per a la seua incorporació a aquestes, tant al·legacions com alternatives tècniques que pretenen competir amb l'exposada al públic, així com proposicions juridicoeconòmiques per executar qualsevol de les alternatives. La documentació i l'expedient administratiu podran ser consultats en els dies hàbils de les 10.00 a les 14.00 hores.
  
Les al·legacions que en el seu cas, foren formulades, seran presentades davant l'Ajuntament de Xàbia, dirigides a l'Oficina d'Urbanisme.
  
Si durant l'exposició al públic de la present iniciativa del programa per a l'actuació integrada de l'esmentat sector, algú haguera iniciat una altra exposició en competència amb la primera procedirà la pròrroga del termini regulada en l'article 46.4 de la LRAU.
  
Així mateix, mitjançant el present anunci, segons el que es preceptua en el paràgraf 2 de l'article 48 en relació amb l'article 46, paràgrafs quart i cinqué de l'esmentada Llei 6/1994, es posa en coneixement dels interessats, que el termini de cinc dies hàbils per presentar les proposicions juridicoeconòmiques, comença el dia següent hàbil a la finalització del termini de 20 dies anteriorment indicat. Durant l'esmentat termini podran formular-se les referides proposicions en l'Oficina d'Urbanisme de l'Ajuntament de Xàbia, en horari de 09.00 a 14.00 hores.
  
Finalitzat aquest segon termini, el següent dia hàbil, excepte si és dissabte, cas en què haurà d'entendre's el dia hàbil immediatament posterior, tindrà lloc l'acte d'obertura de pliques en I'Ajuntament de Xàbia